Osim plasmana voća, ovo preduzeće, koje će činiti domaći voćari, trebalo bi da se bavi tehnološkim usklađivanjem proizvodnje sa zahtjevima tržišta, nabavkom repromaterijala i boks-paleta.Savjetnik GIZ-a Snežana Savić istakla je da voćari koji žele da budu dio ovog preduzeća i da svoje proizvode prodaju pod brendom "Sava garden" moraju da proizvode prema smjernicama integralne proizvodnje i dobre poljoprivredne proizvodnje "Global GAP-a".Savićeva je navela da proizvode pod logom "Sava garden", prije svega, žele da plasiraju na domaće tržište, jer ovdašnji potrošači nisu svjesni koliko su kvalitetni domaći proizvodi i smatraju da je uvozno "bolje i zdravije".Ona je rekla da bi, nakon voćara, sljedeće godine u preduzeće "Sava garden" trebalo da budu uključeni i povrtari iz ove četiri opštine.Predsjednik Udruženja voćara Republike Srpske Dragoja Dojčinović istakao je da će preduzeće "Sava garden" mnogo značiti za voćare ovog kraja, te da će, osim nabavke repromaterijala i plasmana voća, preduzeće pružati i savjetodavne usluge voćarima s ciljem da se unaprijedi tehnologija proizvodnje i dobije na kvantitetu i kvalitetu.Dojčinović je naveo da se godišnje na području Gradiške na 3.000 hektara proizvede oko 50.000 tona voća, dok se na oko 1.000 hektara na području Laktaša, Srpca i Kozarske Dubice proizvede još oko 20.000 tona voća.Izvor: Srna